words: Alineatele ( 1 ) și ( 2 ) ale articolului 11 din Hotărârea Guvernului nr. 43 / 2015 privind organizarea și funcționarea Autorității Naționale Fitosanitare , publicată în Monitorul Oficial al României , Partea I , nr. 98 din 6 februarie 2015 , se modifică și vor avea următorul cuprins : Articolul 11(1 ) Pentru transportul persoanelor din aparatul propriu , Autoritatea are în dotare un autoturism.(2 ) Pentru îndeplinirea atribuțiilor de inspecție fitosanitară teritorială și vamală , monitorizarea organismelor dăunătoare , controlul oficial al comercializării , utilizării și calității produselor de protecție a plantelor , al reziduurilor de pesticide în plante și produse vegetale , precum și pentru testarea și calibrarea echipamentelor de aplicare a produselor de protecție a plantelor , Autoritatea are în dotare un număr de 57 de autoutilitare , dintre care 6 sunt centre mobile de inspecție , precum și o șalupă fluvială .